CELEX: 42019X1850
Language: lt
Date: 1572912000000
Title: Jungtinių Tautų Europos ekonomikos komisijos (JT EEK) taisyklė Nr. 29 Suvienodintos nuostatos dėl transporto priemonių patvirtinimo, atsižvelgiant į komercinių transporto priemonių kabinos keleivių apsaugą [2019/1850]

5.11.2019   
            
            
               LT
            
            
               Europos Sąjungos oficialusis leidinys
            
            
               L 283/72
            
         
      Pagal tarptautinę viešąją teisę juridinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti
      http://www.unece.org/trans/main/wp29/wp29wgs/wp29gen/wp29fdocstts.html
      
         Jungtinių Tautų Europos ekonomikos komisijos (JT EEK) taisyklė Nr. 29 „Suvienodintos nuostatos dėl transporto priemonių patvirtinimo, atsižvelgiant į komercinių transporto priemonių kabinos keleivių apsaugą“ [2019/1850]
      
      Įtrauktas visas galiojantis tekstas, įskaitant:
      03 serijos pakeitimų 4 papildymą. Įsigaliojimo data – 2019 m. gegužės 28 d.
      Turinys
      Taisyklė
      
                  1.
               
               Taikymo sritis
               
            
                  2.
               
               Apibrėžtys
               
            
                  3.
               
               Patvirtinimo paraiška
               
            
                  4.
               
               Patvirtinimas
               
            
                  5.
               
               Reikalavimai
               
            
                  6.
               
               Transporto priemonės tipo pakeitimas ir patvirtinto tipo išplėtimas
               
            
                  7.
               
               Gamybos atitiktis
               
            
                  8.
               
               Sankcijos už gamybos neatitiktį
               
            
                  9.
               
               Visiškas gamybos nutraukimas
               
            
                  10.
               
               Pereinamojo laikotarpio nuostatos
               
            
                  11.
               
               Už patvirtinimo bandymus atsakingų techninių tarnybų ir tipo patvirtinimo institucijų pavadinimai bei adresai
               
            Priedai:
      
                  1.
               
               
                  EEK tipo patvirtinimo dokumentai
                  1 dalis. Informacinio dokumento pavyzdys
                  2 dalis. Pranešimas
               
               
            
                  2.
               
               Patvirtinimo ženklų išdėstymas
               
            
                  3.
               
               
                  Bandymo procedūra
                  1 priedėlis. Transporto priemonių pritvirtinimo prie bandymų stendo instrukcijos
                  2 priedėlis. Saugiajai erdvei įvertinti naudojamas manekenas
               
               
            
                  4.
               
               
                  H taško ir tikrojo liemens polinkio kampo nustatymo, atsižvelgiant į sėdėjimo padėtis, tvarka motorinėse transporto priemonėse
                  1 priedėlis. Trimačio H taško nustatymo įrenginio (3-D H įrenginio) aprašas
                  2 priedėlis. Trimatė atskaitos sistema
               
               
            
                  5.
               
               Sėdėjimo padėčių atskaitos duomenys
               
            
         1.   
         TAIKYMO SRITIS
         Ši taisyklė taikoma N (1) kategorijos transporto priemonėms atsižvelgiant į kabinos keleivių apsaugą.
      
      
         2.   
         APIBREZTYS
         Šioje taisyklėje:
      
      
         2.1.   
         
            
               transporto priemonės patvirtinimas – transporto priemonės patvirtinimas pagal šios taisyklės reikalavimus, atsižvelgiant į transporto priemonės keleivių apsaugą kabinoje tiesioginio smūgio ar apvirtimo atveju;
         
      
      
         2.2.   
         
            
               transporto priemonės tipas – kategorija motorinių transporto priemonių, kurių nesiskiria šios pagrindinės savybės:
         
      
      
         2.2.1.   
         
            transporto priemonės kabinos komponentų matmenys, forma ir medžiagos arba
         
      
      
         2.2.2.   
         
            kabinos tvirtinimo prie važiuoklės rėmo būdas;
         
      
      
         2.3.   
         
            
               skersinė plokštuma – vertikali plokštuma, statmena transporto priemonės išilginei plokštumai;
         
      
      
         2.4.   
         
            
               išilginė plokštuma – plokštuma, lygiagreti su transporto priemonės išilgine vidurio plokštuma;
         
      
      
         2.5.   
         
            
               transporto priemonė su kabina virš variklio – transporto priemonė, kurioje daugiau nei pusė variklio ilgio yra už priekinio stiklo pagrindo labiausiai į priekį išsikišusio taško, o vairaračio stebulė yra priekiniame transporto priemonės ilgio ketvirtyje;
         
      
      
         2.6.   
         
            
               R taškas – sėdimosios vietos atskaitos taškas, apibrėžtas 4 priedo 2.4 punkte;
         
      
      
         2.7.   
         
            
               H taškas – taškas, apibrėžtas 4 priedo 2.3 punkte;
         
      
      
         2.8.   
         
            
               A bandymas – priekinio smūgio bandymas, skirtas įvertinti kabinos atsparumą priekiniam smūgiui nelaimingo įvykio metu;
         
      
      
         2.9.   
         
            
               B bandymas – kabinos priekinių statramsčių smūgio bandymas, skirtas įvertinti kabinos atsparumą smūgiui, nelaimingo įvykio metu apsivertus 90° kampu;
         
      
      
         2.10.   
         
            
               C bandymas – kabinos stogo stiprumo bandymas, skirtas įvertinti kabinos atsparumą smūgiui, nelaimingo įvykio metu apsivertus 180° kampu;
         
      
      
         2.11.   
         
            
               priekinis statramstis – labiausiai į priekį ir į šoną nutolusi stogo atrama;
         
      
      
         2.12.   
         
            
               priekinis stiklas – transporto priemonės priekinio lango stiklas tarp priekinių statramsčių;
         
      
      
         2.13.   
         
            
               iš N1 kategorijos perdarytos M1 kategorijos transporto priemonės – N1 kategorijos transporto priemonės, kurių bendroji konstrukcija ir forma prieš priekinius statramsčius yra tokia pati, kaip pirminės M1 kategorijos transporto priemonės;
         
      
      
         2.14.   
         
            
               atskira kabina – specialiomis jungtimis prie transporto priemonės kėbulo pritvirtinta kabina, neturinti bendrų dalių su kroviniams skirta vieta.
         
      
      
         3.   
         
            PATVIRTINIMO PARAISKA
         
      
      
         3.1.   
         
            Transporto priemonės tipo patvirtinimo paraišką, atsižvelgiant į transporto priemonės kabinos keleivių apsaugą, pateikia transporto priemonės gamintojas arba jo tinkamai įgaliotas atstovas.
         
      
      
         3.2.   
         
            Kartu su ja pateikiami trys transporto priemonės brėžinių, kuriuose nurodyta kabinos padėtis transporto priemonėje ir jos pritvirtinimo būdas, ir pakankamai išsamių kabinos konstrukcijos brėžinių egzemplioriai. Su konstrukcijos savybėmis susijusio informacinio dokumento pavyzdys pateikiamas 1 priedo 1 dalyje.
         
      
      
         4.   
         
            PATVIRTINIMAS
         
      
      
         4.1.   
         
            Jeigu pagal šią taisyklę patvirtinti pateiktas transporto priemonės tipas atitinka 5 dalies reikalavimus, tas transporto priemonės tipas turi būti patvirtintas.
         
      
      
         4.2.   
         
            Kiekvienam patvirtintam tipui suteikiamas patvirtinimo numeris. Pirmaisiais dviem skaitmenimis (dabar įrašyti 03 atitinka 03 pakeitimų seriją) nurodoma pakeitimų, į kuriuos įtraukti patvirtinant tipą padaryti naujausi ir svarbiausi taisyklės techniniai pakeitimai, serija. Ta pati susitariančioji šalis negali suteikti to paties numerio kitam transporto priemonės tipui, kaip apibrėžta 2.2 punkte.
         
      
      
         4.3.   
         
            Pranešimas apie transporto priemonės tipo patvirtinimą, patvirtinto tipo išplėtimą, tipo nepatvirtinimą, patvirtinimo panaikinimą arba visišką gamybos nutraukimą pagal šią taisyklę perduodamas šią taisyklę taikančioms Susitarimo šalims naudojant šios taisyklės 1 priede pateikto pavyzdžio formą.
         
      
      
         4.4.   
         
            Prie kiekvienos transporto priemonės, atitinkančios pagal šią taisyklę patvirtintą transporto priemonių tipą, aiškiai matomoje ir lengvai prieinamoje vietoje, nurodytoje patvirtinimo formoje, pritvirtinamas tarptautinis patvirtinimo ženklas, kurį sudaro:
         
      
      
         4.4.1.   
         
            apskritimas, kuriame įrašyta raidė E ir tipą patvirtinusios šalies skiriamasis numeris (2), ir
         
      
      
         4.4.2.   
         
            į dešinę nuo 4.4.1 punkte nurodyto apskritimo – šios taisyklės numeris, toliau raidė R, brūkšnelis ir patvirtinimo numeris.
         
      
      
         4.5.   
         
            Jeigu transporto priemonė šalyje, patvirtinusioje tipą pagal šią taisyklę, atitinka transporto priemonių tipą, patvirtintą pagal vieną ar kelias kitas prie Susitarimo pridėtas taisykles, 4.4.1 punkte nurodyto ženklo kartoti nereikia; tokiu atveju visų taisyklių, pagal kurias patvirtinimas suteiktas šalyje, patvirtinusioje tipą pagal šią taisyklę, papildomi numeriai ir ženklai pateikiami stulpeliais 4.4.1 punkte nurodyto ženklo dešinėje.
         
      
      
         4.6.   
         
            Patvirtinimo ženklas turi būti aiškiai įskaitomas ir nenutrinamas.
         
      
      
         4.7.   
         
            Patvirtinimo ženklas pateikiamas greta arba ant transporto priemonės duomenų plokštelės.
         
      
      
         4.8.   
         
            Šios taisyklės 2 priede pateikiami patvirtinimo ženklo išdėstymo pavyzdžiai.
         
      
      
         5.   
         
            REIKALAVIMAI
         
      
      
         5.1.   
         
            Bendrieji reikalavimai
         
      
      
         5.1.1.   
         
            Transporto priemonės kabina sukonstruojama ir pritvirtinama prie transporto priemonės taip, kad būtų kuo labiau sumažinta keleivių rizika susižeisti nelaimingo įvykio metu.
         
      
      
         5.1.2.   
         Su N1 kategorijos transporto priemonėmis ir N2 kategorijų transporto priemonėmis, kurių bendroji masė neviršija 7,5 t, atliekami A ir C bandymai, kaip aprašyta 3 priedo 5 ir 7 dalyse.
         Tačiau transporto priemonės tipą, atitinkantį Taisyklės Nr. 12 arba Taisyklės Nr. 33, arba Taisyklės Nr. 94 reikalavimus, ir N1 kategorijos transporto priemones, perdarytas iš M1 kategorijos transporto priemonių, patvirtintų pagal Taisyklę Nr. 94, galima laikyti atitinkančiomis priekinio smūgio atveju taikomus reikalavimus (A bandymas).
         C bandymas atliekamas tik su transporto priemonėmis, turinčiomis atskirą kabiną.
      
      
         5.1.3.   
         Su N3 ir N2 kategorijų transporto priemonėmis, kurių bendroji masė didesnė kaip 7,5 t, atliekami A, B ir C bandymai, kaip aprašyta 3 priedo 5, 6 ir 7 dalyse.
         C bandymas atliekamas tik su transporto priemonėmis, turinčiomis atskirą kabiną.
      
      
         5.1.4.   
         
            (Priekinio smūgio) A bandymas atliekamas tik su transporto priemonėmis su kabina virš variklio.
         
      
      
         5.1.5.   
         
            Siekiant įrodyti atitiktį 5.1.2 arba 5.1.3 punkto reikalavimams, gali būti naudojamos viena, dvi ar trys gamintojo nuožiūra atrinktos kabinos. Tačiau abu C bandymo etapai, jeigu taikoma, atliekami su ta pačia kabina.
         
      
      
         5.1.6.   
         
            A, B ir C bandymų atlikti nereikia, jeigu gamintojas, atlikdamas kabinos komponentų stiprumo kompiuterinį modeliavimą ar skaičiavimus arba kitais būdais, techninei tarnybai gali įrodyti, kad bandymo sąlygomis kabina nepatirs keleiviams pavojingos deformacijos (patekimas į saugiąją erdvę).
         
      
      
         5.2.   
         
            Būtina saugioji erdvė po bandymo arba bandymų
         
      
      
         5.2.1.   
         
            Su transporto priemonės kabina atlikus visus 5.1.2 ar 5.1.3 punkte nurodytus bandymus, joje turi būti saugioji erdvė, sėdynėje talpinanti 3 priedo 2 priedėlyje nurodytą bandymo manekeną, kai jis yra vidurio padėtyje ir nesiliečia su netampriomis dalimis, kurių Šoro kietis yra ne mažesnis kaip 50. Neatsižvelgiama į netamprias dalis, kurias galima nuimti nuo manekeno be bandymo įrankių naudojant mažesnę nei 100 N jėgą. Kad manekeną būtų lengviau įrengti, jis gali būti įdedamas nesurinktas ir surenkamas kabinos viduje. Šiuo tikslu sėdynė nustatoma į labiausiai į galą atloštą padėtį, manekenas visiškai surenkamas ir pasodinamas taip, kad jo H taškas sutaptų su R tašku. Tada siekiant įvertinti saugiąją erdvę sėdynė palenkiama į priekį į vidurinę padėtį. Vietoj 3 priedo 2 priedėlyje nurodyto bandymo manekeno galima naudoti „Hybrid II“ arba „Hybrid III“ 50-ies procentilių suaugusio vyro manekeną su matavimo instrumentais arba be jų, kaip aprašyta Taisyklėje Nr. 94.
         
      
      
         5.2.2.   
         
            Taip apibrėžta erdvė tikrinama kiekvienos gamintojo pateiktos sėdynės atveju.
         
      
      
         5.3.   
         
            Kitos sąlygos
         
      
      
         5.3.1.   
         
            Atliekant bandymus komponentai, kuriais kabina pritvirtinama prie važiuoklės rėmo, gali būti deformuoti ar sulaužyti, su sąlyga, kad kabina lieka pritvirtinta prie važiuoklės rėmo standartiniais tvirtinimo įrenginiais ir nepradeda nelauktai judėti, slinkti ir suktis apie tvirtinimo taškus.
         
      
      
         5.3.2.   
         
            Per bandymus nei vienos durys neturi atsidaryti, bet po bandymų durų atidaryti nereikalaujama.
         
      
      
         6.   
         
            TRANSPORTO PRIEMONĖS TIPO PAKEITIMAS IR PATVIRTINTO TIPO IŠPLĖTIMAS
         
      
      
         6.1.   
         
            Apie kiekvieną transporto priemonės tipo pakeitimą pranešama transporto priemonės tipą patvirtinusiai tipo patvirtinimo institucijai. Tuomet tipo patvirtinimo institucija gali:
         
      
      
         6.1.1.   
         
            manyti, kad pakeitimai greičiausiai neturės pastebimo neigiamo poveikio ir kad bet kokiu atveju transporto priemonė vis tiek atitinka reikalavimus,
         
      
      
         6.1.2.   
         
            reikalauti iš techninės tarnybos, atsakingos už bandymus, kitos bandymų ataskaitos.
         
      
      
         6.2.   
         
            Apie tipo patvirtinimą arba nepatvirtinimą, nurodant pakeitimus, šią taisyklę taikančioms Susitarimo šalims pranešama 4.3 punkte aprašyta tvarka.
         
      
      
         6.3.   
         
            Patvirtintą tipą išplečianti kompetentinga institucija suteikia išplėtimo serijos numerį ir praneša apie tai kitoms šią taisyklę taikančioms 1958 m. Susitarimo šalims, naudodama šios taisyklės 1 priede pateikto pavyzdžio pranešimo formą.
         
      
      
         7.   
         GAMYBOS ATITIKTIS
         Gamybos atitikties kontrolės procedūros turi atitikti nustatytąsias Susitarimo 1 priedėlyje (E/ECE/TRANS/505/Rev.3) ir jas taikant galioja toliau nurodyti reikalavimai.
      
      
         7.1.   
         
            Pagal šią taisyklę patvirtinta transporto priemonė pagaminama taip, kad atitiktų tipą, kuris patvirtintas laikantis pirmiau 5 dalyje nustatytų reikalavimų.
         
      
      
         7.2.   
         
            Tipo patvirtinimą suteikusi kompetentinga institucija gali bet kada patikrinti kiekvienam gaminiui taikomą atitikties kontrolės būdą. Paprastai ši atitiktis tikrinama kartą per dvejus metus.
         
      
      
         8.   
         
            SANKCIJOS UZ GAMYBOS NEATITIKTI
         
      
      
         8.1.   
         
            Pagal šią taisyklę transporto priemonės tipui suteiktą patvirtinimą galima panaikinti, jeigu nesilaikoma 7.1 punkte nustatyto reikalavimo.
         
      
      
         8.2.   
         
            Jeigu šią taisyklę taikanti Susitarimo šalis panaikina savo anksčiau suteiktą patvirtinimą, ji apie tai kitoms šią taisyklę taikančioms susitariančiosioms šalims nedelsdama praneša naudodama šios taisyklės 1 priede pateikto pavyzdžio pranešimo formą.
         
      
      
         9.   
         VISISKAS GAMYBOS NUTRAUKIMAS
         Visiškai nutraukęs pagal šią taisyklę patvirtinto tipo transporto priemonių gamybą, patvirtinimo sertifikato turėtojas apie tai informuoja tipą patvirtinusią instituciją. Tokį pranešimą gavusi institucija apie tai praneša kitoms šią taisyklę taikančioms 1958 m. Susitarimo šalims, naudodama šios taisyklės 1 priede pateikto pavyzdžio pranešimo formą.
      
      
         10.   
         
            PEREINAMOJO LAIKOTARPIO NUOSTATOS
         
      
      
         10.1.   
         
            Nuo oficialios 02 serijos pakeitimų įsigaliojimo datos nė viena šią taisyklę taikanti susitariančioji šalis negali atsisakyti suteikti EEK patvirtinimo pagal šią taisyklę su pakeitimais, kurių serijos numeris yra 02.
         
      
      
         10.2.   
         
            Nuo 2002 m. spalio 1 d. šią taisyklę taikančios susitariančiosios šalys suteikia EEK patvirtinimus, tik jei laikomasi šios taisyklės su 02 serijos pakeitimais reikalavimų.
         
      
      
         10.3.   
         
            Nuo 2006 m. spalio 1 d. šią taisyklę taikančios susitariančiosios šalys gali atsisakyti pripažinti patvirtinimus, kurie suteikti ne pagal šią taisyklę su 02 serijos pakeitimais.
         
      
      
         10.4.   
         
            Nuo oficialios 03 serijos pakeitimų įsigaliojimo datos nė viena šią taisyklę taikanti susitariančioji šalis negali atsisakyti suteikti EEK patvirtinimo pagal šią taisyklę su pakeitimais, kurių serijos numeris yra 03.
         
      
      
         10.5.   
         
            Praėjus 72 mėnesiams nuo 03 serijos pakeitimų įsigaliojimo datos, šią taisyklę taikančios susitariančiosios šalys pagal šią taisyklę suteikia naujų kabinų tipų EEK patvirtinimą, tik jei laikomasi šios taisyklės su 03 serijos pakeitimais reikalavimų.
         
      
      
         10.6.   
         
            Šią taisyklę taikančios susitariančiosios šalys negali atsisakyti išplėsti patvirtintų tipų pagal ankstesnės šios taisyklės serijos pakeitimus.
         
      
      
         10.7.   
         
            72 mėnesius nuo 03 serijos pakeitimų įsigaliojimo datos šią taisyklę taikančios susitariančiosios šalys toliau patvirtina tuos transporto priemonių tipus, kurie atitinka šios taisyklės reikalavimus su ankstesnės serijos pakeitimais.
         
      
      
         10.8.   
         
            Nė viena šią taisyklę taikanti susitariančioji šalis negali atsisakyti suteikti nacionalinio arba regioninio tipo patvirtinimo transporto priemonei, kurios tipas patvirtintas pagal šią taisyklę su pakeitimais, kurių serijos numeris yra 03.
         
      
      
         10.9.   
         
            NET ir įsigaliojus šios taisyklės 03 serijos pakeitimams, toliau galioja pagal šios taisyklės ankstesnės serijos pakeitimus suteikti patvirtinimai, o šią taisyklę taikančios susitariančiosios šalys toliau juos pripažįsta.
         
      
      
         11.   
         UZ PATVIRTINIMO BANDYMUS ATSAKINGU TECHNINIU TARNYBU IR TIPO PATVIRTINIMO INSTITUCIJU PAVADINIMAI BEI ADRESAI
         Šią taisyklę taikančios Susitarimo šalys Jungtinių Tautų sekretoriatui praneša už patvirtinimo bandymus atsakingų techninių tarnybų ir tipo patvirtinimo institucijų, kurios tvirtina tipą ir kurioms turi būti siunčiami pranešimai apie kitose šalyse patvirtintą tipą, patvirtinto tipo išplėtimą, tipo nepatvirtinimą ar patvirtinimo panaikinimą, pavadinimus ir adresus.
      
      
         (1)  Kaip apibrėžta Suvestinėje rezoliucijoje dėl transporto priemonių konstrukcijos (R.E.3), dokumentas ECE/TRANS/WP.29/78/Rev.6, 2 punktas.
      
         (2)  1958 m. Susitarimo šalių skiriamieji numeriai nurodyti Suvestinės rezoliucijos dėl transporto priemonių konstrukcijos (R.E.3) 3 priede, dokumentas ECE/TRANS/WP.29/78/Rev. 6 - http://www.unece.org/trans/main/wp29/wp29wgs/wp29gen/wp29resolutions.html
   
   
      
         1 PRIEDAS
         
            EEK TIPO PATVIRTINIMO DOKUMENTAI
         
         1 DALIS
         INFORMACINIO DOKUMENTO PAVYZDYS
         
            Pagal Taisyklę Nr. 29 dėl kabinos tipo patvirtinimo
         
         Jeigu taikytina, turi būti pateikti trys toliau minimos informacijos egzemplioriai ir turinys. Visi brėžiniai turi būti pakankamai išsamūs ir pateikiami atitinkamu masteliu A4 formato lapuose arba A4 formato aplanke. Jeigu pateikiamos nuotraukos, jos turi būti pakankamai aiškios.
         
                  
                     1.
                  
                  
                     Bendrosios nuostatos …
                  
               
                  
                     1.1.
                  
                  
                     Markė (gamintojo prekybinis pavadinimas): …
                  
               
                  
                     1.2.
                  
                  
                     Tipas: …
                  
               
                  
                     1.3.
                  
                  
                     Tipo identifikavimo priemonė (jeigu transporto priemonė ja paženklinta): …
                  
               
                  
                     1.3.3.
                  
                  
                     Minėto žymens vieta: …
                  
               
                  
                     1.4.
                  
                  
                     Transporto priemonės kategorija (1): …
                  
               
                  
                     1.5.
                  
                  
                     Gamintojo pavadinimas ir adresas …
                  
               
                  
                     1.6.
                  
                  
                     Surinkimo gamyklos (-ų) adresas (-ai): …
                  
               
                  
                     2.
                  
                  
                     Transporto priemonės bendrosios konstrukcijos charakteristikos …
                  
               
                  
                     2.1.
                  
                  
                     Tipinės transporto priemonės nuotraukos ir (arba) brėžiniai: …
                  
               
                  
                     2.2.
                  
                  
                     Visos transporto priemonės matmenų brėžinys: …
                  
               
                  
                     2.3.
                  
                  
                     Ašių ir ratų skaičius: …
                  
               
                  
                     2.6.
                  
                  
                     Variklio vieta ir padėtis: …
                  
               
                  
                     2.7.
                  
                  
                     Vairuotojo kabina (kabina virš variklio arba įprastinėje vietoje) (2) …
                  
               
                  
                     2.8.
                  
                  
                     Vairaračio padėtis: …
                  
               
                  
                     3.
                  
                  
                     Masė ir matmenys (kg ir mm) (nurodyti brėžinyje, jeigu taikoma): …
                  
               
                  
                     3.1.
                  
                  
                     Didžiausioji techniškai leidžiama pakrautos transporto priemonės masė, nurodyta gamintojo: …
                  
               
                  
                     3.2.
                  
                  
                     Didžiausioji techniškai leidžiama masė, tenkanti transporto priemonės priekinei (-ėms) ašiai (-ims): …
                  
               
                  
                     4.
                  
                  
                     Kabina …
                  
               
                  
                     4.1.
                  
                  
                     Kabinos tipas: (įprastinė/miegamoji/su viršutiniu gultu) (3): …
                  
               
                  
                     4.2.
                  
                  
                     Konstravimo būdai ir panaudotos medžiagos: …
                  
               
                  
                     4.3.
                  
                  
                     Durų konfigūracija ir jų skaičius: …
                  
               
                  
                     4.4.
                  
                  
                     Durų užraktų, blokavimo komponentų ir jų padėties duryse brėžiniai: …
                  
               
                  
                     4.5.
                  
                  
                     Sėdynių skaičius: …
                  
               
                  
                     4.6.
                  
                  
                     R taškai: …
                  
               
                  
                     4.7.
                  
                  
                     Išsamus transporto priemonės kabinos aprašas, nurodant jos matmenis, konfigūraciją, sudedamąsias medžiagas ir jos pritvirtinimą prie važiuoklės rėmo: …
                  
               
                  
                     4.8.
                  
                  
                     Kabinos ir tų jos vidaus įrangos dalių, kurios turi poveikio saugiajai erdvei, brėžiniai: …
                  
               
                  
                     5.
                  
                  
                     Vairo mechanizmas …
                  
               
                  
                     5.1.
                  
                  
                     Vairo mechanizmo valdymo įtaiso (-ų) schema (-os): …
                  
               
                  
                     5.2.
                  
                  
                     Vairo mechanizmo valdymo įtaiso reguliavimo (jei įmanoma) intervalas ir būdas: …
                  
               2 DALIS
         
            
         
            (1)  Kaip apibrėžta Suvestinėje rezoliucijoje dėl transporto priemonių konstrukcijos (R.E.3), dokumentas ECE/TRANS/WP.29/78/Rev.6, 2 punktas.
         
            (2)  Kabina virš variklio – konfigūracija, kai daugiau nei pusė variklio ilgio yra už priekinio stiklo pagrindo labiausiai į priekį išsikišusio taško, o vairaračio stebulė yra priekiniame transporto priemonės ilgio ketvirtyje.
         
            (3)  Išbraukti, kas netinka (tam tikrais atvejais, kai įrašomas daugiau nei vienas įrašas, nereikia nieko išbraukti).
      
   
   
      
         2 PRIEDAS
         
            PATVIRTINIMO ŽENKLŲ IŠDĖSTYMAS
         
         A PAVYZDYS
         (Žr. šios taisyklės 4.4 punktą)
         
            
         Pavaizduotas prie transporto priemonės pritvirtintas patvirtinimo ženklas rodo, kad konkretus transporto priemonių tipas, atsižvelgiant į komercinių transporto priemonių kabinos keleivių apsaugą, buvo patvirtintas Nyderlanduose (E 4), jo patvirtinimo numeris – 03249. Pirmieji du patvirtinimo numerio skaitmenys rodo, kad suteikiant patvirtinimą 03 serijos pakeitimai jau buvo įtraukti į Taisyklę Nr. 29.
         B PAVYZDYS
         
            
         Pavaizduotas prie transporto priemonės pritvirtintas patvirtinimo ženklas rodo, kad konkretus transporto priemonės tipas buvo patvirtintas Nyderlanduose (E 4) pagal taisykles Nr. 29 ir Nr. 24 (1). Vadovaujantis pastarąja taisykle, pataisytas sugerties koeficientas yra 1,30 m-1. Patvirtinimo numeriai rodo, kad šių patvirtinimų suteikimo dieną į taisykles Nr. 29 ir Nr. 24 buvo įtraukti 03 serijos pakeitimai.
         
            (1)  Antrasis numeris pateiktas tik kaip pavyzdys.
      
   
   
      
         3 PRIEDAS
         
            BANDYMO PROCEDŪRA
         
         
                  
                     1.
                  
                  
                     Durys
                     Prieš bandymus kabinos durys turi būti uždarytos, bet neužrakintos.
                  
               
                  
                     2.
                  
                  
                     Variklis
                     Atliekant A bandymą variklis arba tokios pačios masės, matmenų ir tokiu pačiu būdu pritvirtinamas modelis įmontuojamas transporto priemonėje.
                  
               
                  
                     3.
                  
                  
                     Kabina
                     Kabinoje įrengiamas vairo mechanizmas, vairaratis, prietaisų skydelis, vairuotojo ir keleivių sėdynės. Vairaratis ir sėdimosios vietos turi būti gamintojo nurodytoje įprastinėje padėtyje.
                  
               
                  
                     4.
                  
                  
                     Kabinos tvirtinimo įtaisai
                     Per A bandymą kabina pritvirtinama prie transporto priemonės. Per B ir C bandymus kabina gamintojo nuožiūra pritvirtinama prie transporto priemonės arba atskiro rėmo. Transporto priemonė arba rėmas pritvirtinami taip, kaip nurodyta šio priedo 1 priedėlyje.
                  
               
                  
                     5.
                  
                  
                     Priekinio smūgio bandymas (A bandymas)
                  
               
            1 paveikslas
         
         
            Priekinio smūgio bandymas (A bandymas)
         
         
            
         
                  
                     5.1.
                  
                  
                     Naudojamas plieninis smogtuvas, kurio masė tolygiai pasiskirsčiusi; ji neturi būti mažesnė kaip 1 500 kg. Jo plokščio keturkampio smogiamojo paviršiaus plotis turi būti 2 500 mm, o aukštis – 800 mm (žr. b ir h, 1 pav.). Jo briaunos suapvalinamos ne mažesniu kaip 10 mm ±5 mm kreivio spinduliu.
                  
               
                  
                     5.2.
                  
                  
                     Smogtuvo sąrankos konstrukcija turi būti standi. Smogtuvas turi laisvai kyboti stipriai pritvirtintas prie dviejų standžių sijų, tarp kurių yra ne mažesnis kaip 1 000 mm atstumas (žr. f, 1 pav.). Sijų ilgis turi būti ne mažesnis kaip 3 500 mm, matuojant nuo pakabinimo ašies iki smogtuvo geometrinio centro (L, 1 pav.).
                  
               
                  
                     5.3.
                  
                  
                     Smogtuvas pakabinamas taip, kad vertikalioje padėtyje:
                  
               
                  
                     5.3.1.
                  
                  
                     jo smogiamasis paviršius liestųsi su labiausiai į priekį išsikišusia transporto priemonės dalimi;
                  
               
                  
                     5.3.2.
                  
                  
                     jo sunkio centras c = 50 + 5/–0 po vairuotojo sėdynės R tašku ir
                  
               
                  
                     5.3.3.
                  
                  
                     jo sunkio centras būtų transporto priemonės išilginėje vidurio plokštumoje.
                  
               
                  
                     5.4.
                  
                  
                     Smogtuvu smogiama į kabinos priekį, smogimo kryptis – link kabinos galinės dalies. Smūgiuojama horizontaliai, smūgio kryptis turi eiti lygiagrečiai su transporto priemonės išilgine vidurio plokštuma.
                  
               
                  
                     5.5.
                  
                  
                     Smūgio energija turi būti:
                  
               
                  
                     5.5.1.
                  
                  
                     29,4 kJ, jeigu tai N1 kategorijos transporto priemonės ir N2 kategorijos transporto priemonės, kurių bendroji masė neviršija 7,5 t;
                  
               
                  
                     5.5.2.
                  
                  
                     55 kJ, jeigu tai N3 kategorijos transporto priemonės ir N2 kategorijos transporto priemonės, kurių bendroji masė viršija 7,5 t.
                  
               
                  
                     6.
                  
                  
                     Priekinių statramsčių smūgio bandymas (B bandymas)
                  
               
            2 paveikslas
         
         
            Priekinių statramsčių smūgio bandymas (B bandymas)
         
         
            
         
                  
                     6.1.
                  
                  
                     Smogtuvas turi būti standus, jo masė turi būti tolygiai pasiskirsčiusi ir neturi būti mažesnė kaip 1 000 kg. Smogtuvas turi būti cilindro formos; cilindro skersmuo d turi būti 600 ±50 mm, o ilgis b – ne mažesnis kaip 2 500 mm. Jo briaunos suapvalinamos ne mažesniu kaip 1,5 mm kreivio spinduliu.
                  
               
                  
                     6.2.
                  
                  
                     Smogtuvo sąrankos konstrukcija turi būti standi. Smogtuvas turi laisvai kyboti stipriai pritvirtintas prie dviejų standžių sijų, tarp kurių yra ne mažesnis kaip 1 000 mm atstumas f. Sijų ilgis L turi būti ne mažesnis kaip 3 500 mm, matuojant nuo pakabinimo ašies iki smogtuvo geometrinio centro.
                  
               
                  
                     6.3.
                  
                  
                     Smogtuvas pakabinamas taip, kad, kai jo pakaba yra vertikalioje padėtyje:
                  
               
                  
                     6.3.1.
                  
                  
                     jo smogiamasis paviršius liestųsi su labiausiai į priekį išsikišusia kabinos dalimi;
                  
               
                  
                     6.3.2.
                  
                  
                     jo išilginė vidurio linija būtų horizontali ir statmena kabinos išilginei vertikaliai vidurio plokštumai;
                  
               
                  
                     6.3.3.
                  
                  
                     jo sunkio centras būtų per vidurį tarp viršutinio ir apatinio priekinio lango rėmo, matuojant išilgai priekinio lango ir išilgai kabinos išilginės vertikalios vidurio plokštumos;
                  
               
                  
                     6.3.4.
                  
                  
                     jo sunkio centras būtų kabinos išilginėje vidurio plokštumoje;
                  
               
                  
                     6.3.5.
                  
                  
                     jo ilgis tolygiai pasiskirstytų per transporto priemonės plotį ir eitų per visą abiejų priekinių statramsčių ilgį.
                  
               
                  
                     6.4.
                  
                  
                     Smogtuvu smogiama į kabinos priekį, smogimo kryptis – link kabinos galinės dalies. Smūgiuojama horizontaliai, smūgio kryptis turi eiti lygiagrečiai su transporto priemonės išilgine vidurio plokštuma.
                  
               
                  
                     6.5.
                  
                  
                     Smūgio energija turi būti 29,4 kJ.
                  
               
                  
                     7.
                  
                  
                     Stogo stiprumo bandymas (C bandymas)
                  
               
            3 paveikslas
         
         
            Stogo stiprumo bandymas (C bandymas)
         
         
            
         
                  
                     7.1.
                  
                  
                     Jeigu tai N2 kategorijos transporto priemonės, kurių bendroji masė viršija 7,5 t, ir N3 kategorijos transporto priemonės, su ta pačia kabina nurodytu eiliškumu atliekami 7.3 ir 7.4 punktuose aprašyti abu bandymai.
                  
               
                  
                     7.2.
                  
                  
                     Jeigu tai N2 kategorijos transporto priemonės, kurių bendroji masė neviršija 7,5 t, ir N1 kategorijos transporto priemonės, atliekamas tik 7.4 punkte aprašytas bandymas.
                  
               
                  
                     7.3.
                  
                  
                     N2 kategorijos transporto priemonių, kurių bendroji masė viršija 7,5 t, ir N3 kategorijos transporto priemonių išankstinė dinaminė apkrova (žr. P1, 3 pav.).
                  
               
                  
                     7.3.1.
                  
                  
                     Smogtuvas turi būti standus, jo masė turi būti tolygiai pasiskirsčiusi ir neturi būti mažesnė kaip 1 500 kg.
                  
               
                  
                     7.3.2.
                  
                  
                     Smogtuvo smogiamasis paviršius turi būti plokščias ir keturkampis. Jo matmenys turi būti pakankamai dideli, kad jam esant 7.3.3 punkte nurodytoje padėtyje jo briaunos nesiliestų su kabina.
                     Jeigu kaip smogtuvas naudojama švytuoklė, ji turi laisvai kyboti stipriai pritvirtinta prie dviejų standžių sijų, tarp kurių yra ne mažesnis kaip 1 000 mm atstumas f. Atstumas nuo pakabinimo ašies iki smogtuvo geometrinio centro neturi būti mažesnis kaip 3 500 mm.
                  
               
                  
                     7.3.3.
                  
                  
                     Smogtuvas ir (arba) kabina turi būti tokioje padėtyje, kad smūgio metu:
                  
               
                  
                     7.3.3.1.
                  
                  
                     smogiamasis smogtuvo paviršius būtų pasviręs 20° kampu link kabinos išilginės vidurio plokštumos. Smogtuvas arba kabina gali būti pasvirę. Jeigu smogtuvas yra švytuoklė, kabina negali būti pasvirusi ir ji turi būti įrengta horizontalioje padėtyje;
                  
               
                  
                     7.3.3.2.
                  
                  
                     smogiamasis smogtuvo paviršius uždengtų kabinos viršutinį šoną per visą jo ilgį;
                  
               
                  
                     7.3.3.3.
                  
                  
                     smogtuvo išilginė vidurio linija būtų horizontali ir lygiagreti su kabinos išilgine vidurio plokštuma.
                  
               
                  
                     7.3.4.
                  
                  
                     Smogtuvu smogiama į kabinos viršutinį šoną taip, kad smūgio metu būtų laikomasi 7.3.3 punkte nustatytų reikalavimų. Smūgio kryptis turi būti statmena smogtuvo paviršiui ir statmena kabinos išilginei vidurio linijai. Smogtuvas arba kabina gali judėti, jeigu smūgio metu laikomasi reikalavimų dėl padėties.
                  
               
                  
                     7.3.5.
                  
                  
                     Smūgio energija turi būti ne mažesnė kaip 17,6 kJ.
                  
               
                  
                     7.4.
                  
                  
                     Stogo stiprumo bandymas (žr. P2, 3 pav.)
                  
               
                  
                     7.4.1.
                  
                  
                     Naudojamas plieninis apkrovos įtaisas, kurio masė tolygiai pasiskirsčiusi.
                  
               
                  
                     7.4.2.
                  
                  
                     Apkrovos įtaiso priekinis paviršius turi būti plokščias ir keturkampis. Įtaiso matmenys turi būti pakankamai dideli, kad jam esant 7.4.4 punkte nurodytoje padėtyje jo briaunos nesiliestų su kabina.
                  
               
                  
                     7.4.3.
                  
                  
                     Tarp įtaiso ir jo atraminės konstrukcijos gali būti įterpta linijinių guolių sistema, siekiant užtikrinti kabinos stogo šoninį judėjimą tolyn nuo šono, į kurį smūgiuota išankstinės apkrovos etapu, kaip nurodyta 6.3 punkte, jeigu taikoma.
                  
               
                  
                     7.4.4.
                  
                  
                     Apkrovos įtaisas turi būti tokioje padėtyje, kad per bandymą:
                  
               
                  
                     7.4.4.1.
                  
                  
                     jis būtų lygiagretus su važiuoklės x–y plokštuma;
                  
               
                  
                     7.4.4.2.
                  
                  
                     jis judėtų lygiagrečiai su važiuoklės vertikaliąja ašimi;
                  
               
                  
                     7.4.4.3.
                  
                  
                     jo priekinis paviršius uždengtų visą kabinos stogo plotą.
                  
               
                  
                     7.4.5.
                  
                  
                     Naudojant apkrovos įtaisą kabinos stogas turi būti veikiamas statine apkrova, atitinkančia didžiausią leidžiamąją masę, tenkančią transporto priemonės priekinei (-ėms) ašiai (-ims), veikiant ne didesne kaip 98 kN jėga.
                  
               
   
   
      
         1 priedėlis
         
            TRANSPORTO PRIEMONIŲ PRITVIRTINIMO PRIE BANDYMŲ STENDO INSTRUKCIJOS
         
         
                  
                     1.
                  
                  
                     Bendrieji pritvirtinimo nurodymai
                  
               
                  
                     1.1.
                  
                  
                     Imamasi priemonių, užtikrinančių, kad transporto priemonė per bandymą smarkiai nepasislinktų. Šiuo tikslu naudojamas rankinis stabdys, įjungiama pavara, o priekiniai ratai užfiksuojami su ratų atsparomis.
                  
               
                  
                     1.2.
                  
                  
                     Tvirtinimo grandinės ir virvės
                     Kiekviena tvirtinimo grandinė ar virvė turi būti pagaminta iš plieno ir turi atlaikyti bent 10 tonų traukimo apkrovą.
                  
               
                  
                     1.3.
                  
                  
                     Važiuoklės rėmo blokavimas
                     Išilginės važiuoklės dalys paremiamos medinėmis trinkelėmis, standžiomis kompozicinėmis trinkelėmis ir (arba) reguliuojamomis metalinėmis gembėmis per visą jų plotį ir ne mažesnį kaip 150 mm ilgį. Priekinės trinkelių briaunos neturi išsikišti nei į priekį nuo tolimiausio galinio kabinos taško, nei į galą nuo važiuoklės bazės vidurio taško (žr. 1 pav.). Gamintojo prašymu važiuoklės rėmas turi būti tokioje padėtyje, kurioje jis būna, kai transporto priemonė yra pakrauta.
                  
               
                  
                     1.4.
                  
                  
                     Išilginis tvirtinimas
                  
               Važiuoklės rėmo judėjimas į galą apribojamas grandinėmis arba virvėmis A, kurios tvirtinamos prie važiuoklės rėmo simetriškai jo išilginei ašiai, o atstumas tarp tų tvirtinimo taškų neturi būti mažesnis kaip 600 mm. Veikiant įtempiui grandinės arba virvės turi sudaryti ne didesnį kaip 25° žemyn nukreiptą kampą su horizonto linija, o jų projekcija horizontalioje plokštumoje turi sudaryti ne didesnį kaip 10° kampą su transporto priemonės išilgine ašimi (žr. 1 pav.). Grandinės arba virvės gali susikryžiuoti.
         
                  
                     1.5.
                  
                  
                     Grandinių ar virvių įtempimas ir galinis tvirtinimas
                     Atliekant bandymus A ir B, grandinė arba virvė C iš pradžių veikiama apie 1 kN apkrova. Visos keturios grandinės arba virvės A ir B visiškai įtempiamos, o grandinė arba virvė C veikiama ne mažesniu kaip 10 kN tempimo įtempiu. Grandinė arba virvė C turi sudaryti ne didesnį kaip 15° kampą su horizonto linija. D punktas tarp važiuoklės rėmo ir žemės paviršiaus veikiamas ne mažesne kaip 500 N vertikalia blokavimo jėga (žr. 1 pav.). Atliekant bandymą C aprašytos grandinės ar virvės B pakeičiamos grandinėmis ar virvėmis E ir F (žr. 2 pav.).
                  
               
                  
                     1.6.
                  
                  
                     Lygiavertis tvirtinimas
                     Gamintojo prašymu bandymas gali būti atliekamas, kai kabina pritvirtinama prie specialaus rėmo, su sąlyga, kad įrodoma, kad šis tvirtinimo būdas yra lygiavertis būdui, kai kabina pritvirtinama prie transporto priemonės.
                  
               
                  
                     2.
                  
                  
                     Priekinis smūgis
                  
               
                  
                     2.1.
                  
                  
                     Prie transporto priemonės pritvirtinta kabina
                     A bandymas atliekamas su prie transporto priemonės pritvirtinta kabina, kaip aprašyta 1 punkte.
                  
               
                  
                     2.1.1.
                  
                  
                     Šoninis tvirtinimas
                     Šoninis judėjimas ribojamas grandinėmis ar virvėmis B, kurios tvirtinamos prie važiuoklės rėmo simetriškai jo išilginei ašiai. Tvirtinimo prie važiuoklės taškai neturi būti nutolę nuo transporto priemonės priekio daugiau kaip 5 m ir ne mažiau kaip 3 m. Veikiant įtempiui grandinės arba virvės turi sudaryti ne didesnį kaip 20 ° žemyn nukreiptą kampą su horizonto linija, o jų projekcija horizontalioje plokštumoje turi sudaryti ne mažesnį kaip 25° ir ne didesnį kaip 45° kampą su transporto priemonės išilgine ašimi (žr. 1 pav.).
                  
               
                  
                     2.2.
                  
                  
                     Prie rėmo pritvirtinta kabina
                     Imamasi priemonių, užtikrinančių, kad kabina per bandymą smarkiai nepasislinktų.
                  
               
                  
                     3.
                  
                  
                     Smūgis į priekinius statramsčius
                  
               
                  
                     3.1.
                  
                  
                     Prie transporto priemonės pritvirtinta kabina.
                     B bandymas atliekamas su prie transporto priemonės pritvirtinta kabina, kaip aprašyta 1 punkte.
                  
               
                  
                     3.1.1.
                  
                  
                     Šoninis tvirtinimas
                     Šoninis judėjimas ribojamas grandinėmis ar virvėmis B, kurios tvirtinamos prie važiuoklės rėmo simetriškai jo išilginei ašiai. Tvirtinimo prie važiuoklės taškai neturi būti nutolę nuo transporto priemonės priekio daugiau kaip 5 m ir ne mažiau kaip 3 m. Veikiant įtempiui grandinės arba virvės turi sudaryti ne didesnį kaip 20 ° žemyn nukreiptą kampą su horizonto linija, o jų projekcija horizontalioje plokštumoje turi sudaryti ne mažesnį kaip 25° ir ne didesnį kaip 45° kampą su transporto priemonės išilgine ašimi (žr. 1 pav.).
                  
               
                  
                     3.2.
                  
                  
                     Prie rėmo pritvirtinta kabina
                     Imamasi priemonių, užtikrinančių, kad kabina per bandymą smarkiai nepasislinktų.
                  
               
                  
                     4.
                  
                  
                     Stogo stiprumas
                  
               
                  
                     4.1.
                  
                  
                     Prie transporto priemonės pritvirtinta kabina
                     C bandymas atliekamas su prie transporto priemonės pritvirtinta kabina, kaip aprašyta 1 punkte.
                  
               
                  
                     4.1.1.
                  
                  
                     Važiuoklės rėmo blokavimas
                     Nepaisant 1.3 punkto nuostatų, po važiuoklės rėmo priekio išilginių elementų abiem pusėmis turi būti padedama papildoma atrama.
                  
               
                  
                     4.1.2.
                  
                  
                     Šoninis tvirtinimas
                     Šoninis judėjimas ribojamas grandinėmis ar virvėmis E ir F, kurios tvirtinamos prie važiuoklės rėmo simetriškai jo išilginei ašiai.
                     Grandinių arba virvių E tvirtinimo prie važiuoklės taškai neturi būti nutolę nuo transporto priemonės priekio daugiau kaip 5 m ir ne mažiau kaip 3 m.
                     Grandinių arba virvių F tvirtinimo prie važiuoklės taškai turi būti tarp priekinės ašies centro ir transporto priemonės priekio.
                     Veikiant įtempiui grandinės arba virvės turi sudaryti ne didesnį kaip 20 ° žemyn nukreiptą kampą su horizonto linija, o jų projekcija horizontalioje plokštumoje turi sudaryti 90°±5° kampą su transporto priemonės išilgine ašimi (žr. 2 pav.).
                  
               
                  
                     4.2.
                  
                  
                     Prie rėmo pritvirtinta kabina
                     Imamasi priemonių, užtikrinančių, kad rėmas per bandymą smarkiai nepasislinktų.
                  
               
            1 paveikslas
         
         
            Priekinio smūgio bandymas ir priekinių statramsčių smūgio bandymas
         
         Kabina pritvirtinama prie transporto priemonės.
         
            
         
            2 paveikslas
         
         
            Stogo stiprumo bandymas
         
         Kabina pritvirtinama prie transporto priemonės.
         
            
      
   
   
      
         2 priedėlis
         
            SAUGIAJAI ERDVEI ĮVERTINTI NAUDOJAMAS MANEKENAS
         
         
            
         
                     Matmenys
                  
               
                     Pavadinimas
                  
                  
                     Aprašymas
                  
                  
                     Matmenys nurodyti mm
                  
               
                     AA
                  
                  
                     Galvos plotis
                  
                  
                     153
                  
               
                     AB
                  
                  
                     Bendras galvos ir kaklo aukštis
                  
                  
                     244
                  
               
                     D
                  
                  
                     Atstumas nuo viršugalvio iki peties sąnario sukimosi centro
                  
                  
                     359
                  
               
                     E
                  
                  
                     Blauzdos storis
                  
                  
                     106
                  
               
                     F
                  
                  
                     Aukštis nuo sėdynės iki pečių viršaus
                  
                  
                     620
                  
               
                     J
                  
                  
                     Alkūnės atramos aukštis
                  
                  
                     210
                  
               
                     M
                  
                  
                     Kelių aukštis
                  
                  
                     546
                  
               
                     O
                  
                  
                     Krūtinės gylis
                  
                  
                     230
                  
               
                     P
                  
                  
                     Atstumas nuo sėdynės atlošo iki kelio
                  
                  
                     595
                  
               
                     R
                  
                  
                     Atstumas nuo alkūnės iki piršto galiuko
                  
                  
                     490
                  
               
                     S
                  
                  
                     Pėdos ilgis
                  
                  
                     266
                  
               
                     T
                  
                  
                     Galvos ilgis
                  
                  
                     211
                  
               
                     U
                  
                  
                     Aukštis nuo sėdynės iki viršugalvio
                  
                  
                     900
                  
               
                     V
                  
                  
                     Pečių plotis
                  
                  
                     453
                  
               
                     W
                  
                  
                     Pėdos plotis
                  
                  
                     77
                  
               
                     a
                  
                  
                     Atstumas tarp klubų sąnarių centrų
                  
                  
                     172
                  
               
                     b
                  
                  
                     Krūtinės plotis
                  
                  
                     305
                  
               
                     c
                  
                  
                     Galvos ir smakro aukštis
                  
                  
                     221
                  
               
                     d
                  
                  
                     Dilbio plotis
                  
                  
                     94
                  
               
                     e
                  
                  
                     Atstumas tarp liemens vertikalios centrinės linijos ir užpakalinės galvos dalies
                  
                  
                     102
                  
               
                     f
                  
                  
                     Atstumas tarp peties sąnario ir alkūnės sąnario sukimosi centrų
                  
                  
                     283
                  
               
                     g
                  
                  
                     Kelio sąnario sukimosi centro aukštis nuo žemės
                  
                  
                     505
                  
               
                     h
                  
                  
                     Šlaunies plotis
                  
                  
                     165
                  
               
                     i
                  
                  
                     Šlaunies ilgis sėdint
                  
                  
                     565
                  
               
                     j
                  
                  
                     Atstumas nuo viršugalvio iki H taško
                  
                  
                     819
                  
               
                     k
                  
                  
                     Atstumas tarp klubo sąnario ir kelio sąnario sukimosi centrų
                  
                  
                     426
                  
               
                     m
                  
                  
                     Kulkšnies sąnario sukimosi centro aukštis nuo žemės
                  
                  
                     89
                  
               
                     θ1
                     
                  
                  
                     Šoninis kojų sukimasis
                  
                  
                     20°
                  
               
                     θ2
                     
                  
                  
                     Į viršų nukreiptas kojų sukimasis
                  
                  
                     45°
                  
               
   
   
      
         4 PRIEDAS
         
            H TAŠKO IR TIKROJO LIEMENS POLINKIO KAMPO NUSTATYMO, ATSIŽVELGIANT Į SĖDĖJIMO PADĖTIS, TVARKA MOTORINĖSE TRANSPORTO PRIEMONĖSE (1)
         
          
         
            (1)  Tvarka išdėstyta Suvestinės rezoliucijos dėl transporto priemonių konstrukcijos (R.E.3) 1 priede (dokumentas ECE/TRANS/WP.29/78/Rev.6).
      
   
   
      
         1 priedėlis
         
            TRIMAČIO H TAŠKO NUSTATYMO ĮRENGINIO (3-D H ĮRENGINIO) APRAŠAS (1)
         
          
         
            (1)  3-D H įrenginys aprašytas Suvestinės rezoliucijos dėl transporto priemonių konstrukcijos (R.E.3) 1 priedo 1 priedėlyje (dokumentas ECE/TRANS/WP.29/78/Rev.6).
      
   
   
      
         2 priedėlis
         
            TRIMATĖ ATSKAITOS SISTEMA (1)
         
          
         
            (1)  Kaip aprašyta Suvestinės rezoliucijos dėl transporto priemonių konstrukcijos (R.E.3) 1 priedo 2 priedėlyje, dokumentas ECE/TRANS/WP.29/78/Rev.6.
      
   
   
      
         5 PRIEDAS
         
            SĖDĖJIMO PADĖČIŲ ATSKAITOS DUOMENYS (1)
         
          
         
            (1)  Kaip aprašyta Suvestinės rezoliucijos dėl transporto priemonių konstrukcijos (R.E.3) 1 priedo 3 priedėlyje, dokumentas ECE/TRANS/WP.29/78/Rev.6.